حسام بعد ابوي اداهو موافقتو ع زواجنا م اتردد بعد يومين بس جاب اهلو!! امو واخواتو الاتنين وتلاتة نسوان اول م كنت معرفهم بس طلعت واحدة خالتو والتانية عمتو والتالتة جارتهم!!؟ واعمامو وهو وصاحبو!! كانو منقسمين ف تلاتة عربات!! جو عادي م زي م نحنا متعودين!! دلوكة وجوطة وهيصة وهجيج!!؟ كانو قاشرين ومجيهين وجابو لي حاجات معتبرة!! م كتيرة لدرجة الترف!! ولا قليلة! المهم اخر همي كانالحاجات الجابوها لي!! وكل تركيزي مع حسااام كان لابس جلابية كحلية وهو اخددددر بس ظابطة فيه ظبطة تبارك الله!! وانا قلت بلبس فستان كدا كان اشتريتو للتخريج حق الجامعة!!؟ يعني شبة جديد!!! والحمدلله انو امل دستو مني ومنعتني البسو ومشت مع امنية اجرو لي فستان خطوبة رهيييب!! بالجد انا ممنونة ليهم طول حياتي بسبب الموقف دا لاني كنت ح اخش ف حرج م بعدو حرج اذا لبست فستاني داك!!؟ المهم الخطوبة تمت بسلام وم لقينا طريقة نبارك لبعض برااانا!! بس كانت نظراتنا لبعض بتوصل الاحساس!؟ لبسنا الدبل!! وكنا مبسوطين وامو بتشكر فيني ساااي لامي!! وريم كل عيني تقع ف عينها نغمز لي!!؟ وانا بضحك وهي خشمها م بتفتحو وبتحرجني معاهم!!؟ جو من العصر طلعو قريب العشاء!!؟ كانو رافضين يقعدو بس ابوي حلف فيهم وقال م حيطلعو إلا يتغدو!! والحمدلله ربنا سترنا معاهم وطلعو ممنا مبسوطين وانا اكتر منهم!! كنت تعبانة لاني واقفة ف البيت من الصباح وحتي الاكل طبختو مع امي بمساعدة امل وخالتو مريم جارتنا!! وامنية وعبير جهزو صواني الحلويات والخبائز والفواكه!! ومن شدة م مبطلة الفستان غلبني اطلعو!!؟ امل لبعتني وقالت لي دا اجار م جابو خطيبك!! ولو اتكرفس ساااي بدفعوني غرامة!! ضحكت وقلت ليها م قادرة اقوم والله!! والمسخوطة بقت تحاول تقلعو مني!! وانا بضحك خجلانة منها!! بت عينها قوية خلاث!! المهم جيت متلبه من السرير!! وهي بتدعي فيني وبتقول لي الفستان بيتفتق ي كريها!! لحدي م طلعتو ورجعت لسريري بتمنظر ف دبلتي ومحبسي!!؟ وهو بيتصل وانا برد بقول ليه نعسانا وفترانة خليها الصباح وبقفل!!؟ وهو تاني بيتصل!! لم زهجني!! رديت بإنفعال وقلت متين خطبنا اسسه علشان نبدى عباطة!!؟ سكت شوية وقال لي انتي دخلتي موسوعة غينيس!! استغربت وقلت ف شنو؟! قال لي انتي البت الوحيييدة البتشاكل خطيبها بعد اول مكالمة من خطبتهم!!؟ انا ضحكت وقلت ليه ف ناس بيتطلقو يوم العرس هي شكلة ف يوم الخطوبة!!؟ قال لي فال الله ولا فالك ي شيخة!!؟ المهم كنت متوقع مبروك علينا وربنا يحفظك ويحميك لي ويتمم لينا ع خير!! والجلابية كانت حتاكل منك حتة!!؟ كلام زي دا ياااخ يخليني اكل التلفون ولا افرفر افرفر لمن اخش ليك بجواهو!!؟ انا ضحكت وقلت بتقراء الروايات دي ف ياتو قروب!! ضمني ليه!! اتنهد بصوت عالي وسكت!! حسيت بالموضوع قلب جد؟! قلت ليه جلابيتك دي م فضل منها باقي قماااش!!؟ بإستغراب كدا قال لي لشنو؟؟! قلت ليه عندي تيشيرت م لقيت ليهو طرحة اطقمو بيها وسبحان الله قماشة جلابيتك كأنها اتفصلت ليها؟!! بقي يضحك لمن بقهقة!!؟ انا ابتسمت! وقلت ليه شفت الضحكة دي!! مستعدة اقتل ولا انحرم منها!! سكت!! قال لي امل جنبك!! استغربت وعقدت حواجبي وقلت ليش السؤال؟! قال لي لانو مستحيل تكوني براك تقولي كلام حلو زي دا!!؟ وبقي يضحك وتاني غاظني!! قلت ليه يلا اقعد اتعاور لي كدا وبعدين طلعني عصبية وم بعرف اتكلم!!؟ وغلطانة انا الحبيت اجاملك!! قال لي شفتي الصرة دي!! اااي ااااي حقدة حواجبينك دي!!؟ ووشك المدور دا!! انا متمني الفظ انفاسي الاخيرة وانا بتأمل فيه!!؟